Diari Oficial de la Generalitat Valenciana


Sumari del DOGV 3459, del 23-03-1999 (1999/2091)

Informació pública de l'alternativa tècnica del programa d'actuació integrada del sector SUP-PRR-7- Marenyet Nord.
------------------------------------------------------------------------------------------------------------------

### Dades del document

Número de DOGV
:   3459

Data del DOGV
:   23-03-1999

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   1999/2091


Organisme emissor
:   Ajuntament de Cullera

Tipus de document
:   Anunci

Informació pública de l'alternativa tècnica del programa d'actuació integrada del sector SUP-PRR-7- Marenyet Nord. [1999/S2091]
  
L'Agrupació d'Interés Urbanístic del sector PRR-7 Marenyet Nord, en virtut de les facultats que li confereix l'article 45 de la Llei 6/1994, de 15 de novembre, de la Generalitat Valenciana, Reguladora de l'Activitat Urbanística, ha presentat en aquest ajuntament una Alternativa Tècnica de Programa d'Actuació Integrada per al desenvolupament del sector de sòl urbanitzable SUP-PRR-7, comprensiu del Pla Parcial d'Homologació, Estudi d'Impacte Ambiental i Projecte d'Urbanització, i sol·licita, alhora, el règim d'adjudicació preferent, establit en l'article 50.2.b de la Llei 6/1994, anteriorment indicada.
  
En virtut d'allò que preven l'article 45.2.b de la Llei 6/1994, abans al·ludida, se sotmet a exposició pública la referida alternativa tècnica en les oficines municipals d'aquest ajuntament, situades en la plaça de la Mare de Déu, 5 -Servei d'Urbanisme, 3a planta, junt amb l'expedient número 1.489/1998, als efectes de consulta i poder formular al·legacions i presentació d'alternatives tècniques durant el termini de 20 dies comptadors a partir de l'endemà a la publicació d'aquest anunci en el Diari Oficial de la Generalitat Valenciana; aquest termini quedarà prorrogat per 20 dies addicionals si durant els 10 primers dies d'informació pública, alguna persona es comprometera a presentar una alternativa tècnica substancialment distinta a la inicial i prestara caució d'això, la pròrroga es farà constar en el tauler d'anuncis de l'ajuntament.
  
Així mateix, s'adverteix de la possibilitat de formular proposicions juridicoeconòmiques durant els cinc dies següents al venciment del termini anterior, i es procedirà a l'obertura de les pliques en la següent data hàbil a la conclusió del termini per a presentar-les.
  
Amb anterioritat a la publicació d'aquest anunci i en compliment a allò establit en l'article 46.3 de la Llei 6/1994, de la Generalitat Valenciana, s'ha tramés el corresponent avís al domicili fiscal de qui consten en el cadastre com a titulars de drets afectats per l'actuació proposada. Sense perjudici d'això, i d'acord amb allò establit en l'article 59.4 de la Llei 30/1992, de Règim Jurídic de les Administracions Públiques i del Procediment Administratiu Comú, mitjançant aquest anunci i perquè valga de notificació a titulars desconeguts o dels que no conste el seu domicili d'acord amb la informació obrant en el cadastre.
  
Polígon 24 Parcel·la 199 - Desamparados Cruañes Falcó - domicili desconegut
  
Polígon 25 Parcel·la 156 - Cristóbal Colom Martínez - domicili desconegut
  
Polígon 25 Parcel·la 239 - Desamparados Renart Escrivá